**สรุปผลการประชุม ก.จ.**

**ครั้งที่ 2/๒๕65**

**เมื่อวันที่ 24 กุมภาพันธ์ 2565 เวลา 09.00 น.**

………………………..

1. แนวทางปฏิบัติการปรับปรุงโครงสร้างส่วนราชการเพื่อรองรับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหาร ส่วนจังหวัด

- เห็นชอบแนวทางปฏิบัติการปรับปรุงโครงสร้างส่วนราชการเพื่อรองรับการถ่ายโอนภารกิจ สถานีอนามัย เฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ซึ่งมีเนื้อหาสอดคล้องกับแนวทางการดำเนินการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ท้ายประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ลงวันที่ 5 ตุลาคม พ.ศ. 2564 เพื่อแจ้งองค์การบริหารส่วนจังหวัดถือปฏิบัติต่อไป

ทั้งนี้ อ.ก.จ.โครงสร้าง เห็นว่าการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัดเป็นการดำเนินการ ที่สำคัญตามแผนการกระจายอำนาจให้แก่องค์กรปกครองส่วนท้องถิ่น และแผนปฏิบัติการกำหนดขั้นตอน การกระจายอำนาจให้แก่องค์กรปกครองส่วนท้องถิ่น ภายใต้พระราชบัญญัติกำหนดแผนและขั้นตอน การกระจ่ายอำนาจให้แก่องค์กรปกครองส่วนท้องถิ่น พ.ศ. 2542 ซึ่งกำหนดให้การถ่ายโอนภารกิจ ด้านสาธารณสุขให้กับองค์กรปกครองส่วนท้องถิ่น โดยมีวัตถุประสงค์เพื่อให้องค์กรปกครองส่วนท้องถิ่น มีบทบาทในการจัดระบบบริการสาธารณะและการบริหารจัดการด้านสาธารณสุข เพื่อประโยชน์ของประชาชนในท้องถิ่น โดยเฉพาะในมิติด้านการรักษาพยาบาล การป้องกันโรคติดต่อ และการส่งเสริมสุขภาพอนามัย ของประชาชนในพื้นที่ สร้างความเท่าเทียมในการให้บริการด้านสาธารณสุขระดับปฐมภูมิได้อย่างทั่วถึง ลดความแออัดของสถานพยาบาลทั่วไป อันจะช่วยส่งเสริม ยกระดับ และพัฒนาคุณภาพชีวิตของประชาชน ในท้องถิ่นให้ดียิ่งขึ้น ดังนั้น เพื่อให้การดำเนินการถ่ายโอนภารกิจ สอน. และ รพ.สต. เป็นไปด้วย ความเรียบร้อย จึงมีความเห็นว่า

1. การถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลดังกล่าว คณะกรรมการการกระจายอำนาจให้แก่องค์กรปกครอง ส่วนท้องถิ่นควรกำหนดระยะเวลาให้ชัดเจนว่า กระทรวงสาธารณสุข องค์การบริหารส่วนจังหวัด ส่วนราชการ และหน่วยงานที่เกี่ยวข้องดำเนินการถ่ายโอนภารกิจ สอน. และ รพ.สต. ให้องค์การบริหารส่วนจังหวัดเสร็จสิ้นทั้งหมดภายในปีงบประมาณใด

2. กรณีองค์การบริหารส่วนจังหวัดที่ยังไม่มีความพร้อมและมิได้ยื่นความประสงค์ขอรับ การถ่ายโอนภารกิจ สอน. และ รพ.สต. ตามหลักเกณฑ์และวิธีการที่คณะกรรมการการกระจายอำนาจให้แก่องค์กรปกครองส่วนท้องถิ่นกำหนด จำนวน 27 แห่ง คณะกรรมการการกระจายอำนาจให้แก่องค์กรปกครองส่วนท้องถิ่น กระทรวงสาธารณสุข กรมส่งเสริมการปกครองท้องถิ่น (กองสาธารณสุขท้องถิ่น) ควรมีแนวทางดำเนินการแก้ไขปัญหาหรือช่วยเหลือองค์การบริหารส่วนจังหวัดในการรับถ่ายโอนภารกิจดังกล่าว

-2-

2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 2 ราย ดังนี้

1. นายชวดล พงษ์ช้าง

2. นายอภิวัฒน์ โตมร

3. หารือการหยุดปฏิบัติหน้าที่ของข้าราชการองค์การบริหารส่วนจังหวัด

- มีมติดังนี้

1. กรณีข้าราชการสังกัดองค์การบริหารส่วนจังหวัด ล. ๓ ราย ถูกคณะกรรมการ ป.ป.ช. ชี้มูลความผิดและสำนักงานอัยการพิเศษฝ่ายคดีปราบปรามการทุจริต ได้ยื่นฟ้องคดีตามสำนวนการไต่สวนดังกล่าวต่อศาลอาญาทุจริตและประพฤติมิชอบ และศาลได้ประทับฟ้องและไม่ปรากฏว่าศาลได้มีคำสั่งให้ข้าราชการ ทั้ง ๓ ราย หยุดปฏิบัติหน้าที่ นายกองค์การบริหารส่วนจังหวัด ล. จะใช้ฐานอำนาจตามกฎหมายใดสั่งให้ข้าราชการทั้ง ๓ ราย หยุดปฏิบัติหน้าที่

เห็นว่า ประเด็นดังกล่าวเป็นประเด็นเดียวกันกับที่ ก.จ. ในการประชุมครั้งที่ ๑/๒๕๖๔ เมื่อวันที่ ๒๘ มกราคม ๒๕๖๔ ได้เคยพิจารณาและมีมติ สรุปได้ว่า เมื่อศาลอาญาทุจริตและประพฤติมิชอบได้มีคำสั่งประทับฟ้องคดีอาญา โดยไม่มีคำสั่งเป็นอย่างอื่นแล้ว นายกองค์การบริหารส่วนจังหวัดต้องมีคำสั่งโดยอาศัยอำนาจตามมาตรา ๑๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ให้ข้าราชการองค์การบริหารส่วนจังหวัดซึ่งถูกประทับฟ้องหยุดปฏิบัติหน้าที่ เพื่อให้สอดคล้องกับผลตามมาตรา ๙๓ ประกอบมาตรา ๘๑ แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ ทั้งนี้ เทียบเคียงความเห็นคณะกรรมการกฤษฎีกา เรื่องเสร็จที่ ๑๓๓๙/๒๕๖๓ และหนังสือสำนักงานคณะกรรมการกฤษฎีกา ที่ นร ๐๙๐๔/๒๐๐ ลงวันที่ ๕ ตุลาคม ๒๕๖๔ ประกอบมติคณะรัฐมนตรีเมื่อวันที่ ๒๘ กุมภาพันธ์ ๒๔๘๒

๒. กรณีนายกองค์การบริหารส่วนจังหวัดมีคำสั่งให้ข้าราชการองค์การบริหารส่วนจังหวัด หยุดปฏิบัติหน้าที่ราชการ สิทธิในการได้รับเงินเดือน ค่าตอบแทนหรือสิทธิประโยชน์อื่นใดของข้าราชการผู้นั้นจะต้องดำเนินการอย่างไร

เห็นว่า ประเด็นดังกล่าว คณะกรรมการกฤษฎีกาได้ให้ความเห็นเรื่องเสร็จที่ ๑๓๓๙/๒๕๖๓ สรุปได้ว่า การจ่ายเงินเดือน ค่าตอบแทนหรือสิทธิประโยชน์อื่นใดในระหว่างที่ข้าราชการถูกสั่งให้หยุดปฏิบัติหน้าที่นั้น ย่อมเป็นไปตามกฎหมายเกี่ยวกับการบริหารงานบุคคลของเจ้าหน้าที่ของรัฐซึ่งถูกสั่งให้หยุดปฏิบัติหน้าที่

ดังนั้น ในระหว่างนึ้ ก.จ. ซึ่งมีอำนาจหน้าที่กำหนดจำนวนและอัตราตำแหน่ง อัตราเงินเดือนและวิธีการจ่ายเงินเดือนและประโยชน์ตอบแทนอื่นสำหรับข้าราชการองค์การบริหารส่วนจังหวัด ตามมาตรา ๑๓ (๒) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 จึงมีมติให้นำแนวทางการจ่ายเงินข้าราชการองค์การบริหารส่วนจังหวัดผู้ถูกสั่งพักราชการมาใช้บังคับ โดยงดเบิกจ่ายเงินเดือน (เงินเดือนและเงินอื่นที่มีกำหนดจ่ายเป็นรายเดือน) สำหรับข้าราชการผู้นั้นตั้งแต่วันให้พักราชการเป็นต้นไป ซึ่งเทียบเคียงกับการหยุดปฏิบัติหน้าที่ของผู้บริหารท้องถิ่นที่ไม่ต้องมาปฏิบัติหน้าที่และไม่ได้รับค่าตอบแทนในระหว่างนั้นโดยอนุโลม

-3-

4. ประกาศคณะกรรมการกลางข้าราชการองค์การบริหารส่วนจังหวัด เรื่องมาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ ..) พ.ศ. ....

- การจัดทำร่างประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ ..) พ.ศ. .... ให้มีความสอดคล้องกับประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 เรียบร้อยแล้ว

แต่เห็นว่ากรณีนี้ควรพิจารณาด้วยความรอบคอบว่า ก.ถ. กำหนดประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 อาจมีลักษณะไม่เป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 หรือไม่ อย่างกรณีความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติที่ 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 สรุปได้ว่า มาตรฐานกลางที่ ก.ถ. มีหน้าที่และอำนาจกำหนดจะต้องเป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 คือ จะต้องไม่มีลักษณะเป็นการกำหนดหลักเกณฑ์การบริหาร งานบุคคลเป็นการเฉพาะเจาะจงที่ทำให้องค์กรปกครองส่วนท้องถิ่นไม่สามารถบริหารงานบุคคลตามความต้องการและความเหมาะสมของแต่ละองค์กรปกครองส่วนท้องถิ่นได้ ดังนั้น มาตรฐานกลางดังกล่าวจึงต้องไม่มีลักษณะ เป็นคำสั่งหรือเป็นการกำหนดหลักเกณฑ์ที่เป็นการเฉพาะเจาะจง แต่การที่ข้อ 3 แห่งประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 14) ลงวันที่ 26 สิงหาคม พ.ศ. 2563 กำหนดเป็นการเฉพาะเจาะจงให้ใช้หนังสือรับรองผลการสอบภาค ก ของสำนักงาน ก.พ. ในการสอบภาคความรู้ความสามารถทั่วไปอีกทั้งยังกำหนดให้ ก.ถ. ซึ่งเป็นองค์กรกำหนดมาตรฐานกลางมีอำนาจทำความตกลงกับหน่วยงานที่ประสงค์จะจัดสอบแข่งขันภาค ก ได้ การกำหนดไว้เช่นนี้มีลักษณะเป็นการออกกฎให้ปฏิบัติ มิใช่เป็นเกณฑ์สำหรับเปรียบเทียบ จึงไม่เป็นการกำหนดมาตรฐานกลางตามมาตรา 33 (1) และเป็นการใช้อำนาจเกินที่กฎหมายกำหนด ไม่อาจใช้บังคับได้ และเมื่อเกณฑ์ดังกล่าวใช้บังคับมิได้ การกำหนดมาตรฐานทั่วไปของ ก.จ. ก.ท. และ ก.อบต. ในเรื่องดังกล่าว จึงยังต้องสอดคล้องและอยู่ภายใต้มาตรฐานกลางตามประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น ลงวันที่ 25 มิถุนายน พ.ศ. 2544

ดังนั้น เพื่อความรอบคอบเห็นว่าควรส่งเรื่องให้ ก.ถ. เพื่อขอความร่วมมือพิจารณาแก้ไขและปรับปรุงประกาศคณะกรรมการมาตรฐานการบริหารงานบุคคลส่วนท้องถิ่น เรื่อง มาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 ในส่วนที่เป็นรายละเอียดเกี่ยวกับการเทียบระดับตำแหน่งและการกำหนดคะแนนในการรับโอนหรือคะแนนในการประเมินความรู้ความสามารถที่เป็นรายละเอียด โดย ก.ถ. อาจจะเสนอเป็นข้อสังเกตหรือข้อแนะนำให้ ก.จ. ก.ท. และ ก.อบต. ใช้ประกอบการพิจารณากำหนดประกาศมาตรฐานทั่วไปต่อไปได้ โดยนำความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดสอบแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงาน ส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 มาประกอบการพิจารณา

...............................................**..........................**

**สรุปผลการประชุม ก.ท.**

**ครั้งที่ 2/๒๕65**

**เมื่อวันที่ 24 กุมภาพันธ์ 2565 เวลา 09.30 น.**

………………………..

1. ประกาศคณะกรรมการกลางพนักงานเทศบาล เรื่องมาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ ..) พ.ศ. ....

- การจัดทำร่างประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ ..) พ.ศ. .... ให้มีความสอดคล้องกับประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 เรียบร้อยแล้ว

แต่เห็นว่ากรณีนี้ควรพิจารณาด้วยความรอบคอบว่า ก.ถ. กำหนดประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 อาจมีลักษณะไม่เป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 หรือไม่ อย่างกรณีความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 สรุปได้ว่า มาตรฐานกลางที่ ก.ถ. มีหน้าที่และอำนาจกำหนดจะต้องเป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 คือ จะต้องไม่มีลักษณะเป็นการกำหนดหลักเกณฑ์การบริหารงานบุคคลเป็นการเฉพาะเจาะจงที่ทำให้องค์กรปกครองส่วนท้องถิ่นไม่สามารถบริหารงานบุคคลตามความต้องการและ ความเหมาะสมของแต่ละองค์กรปกครองส่วนท้องถิ่นได้ ดังนั้น มาตรฐานกลางดังกล่าวจึงต้องไม่มีลักษณะเป็นคำสั่งหรือเป็นการกำหนดหลักเกณฑ์ที่เป็นการเฉพาะเจาะจง แต่การที่ข้อ 3 แห่งประกาศคณะกรรมการมาตรฐาน การบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 14) ลงวันที่ 26 สิงหาคม พ.ศ. 2563 กำหนดเป็นการเฉพาะเจาะจงให้ใช้หนังสือรับรองผลการสอบภาค ก ของสำนักงาน ก.พ. ในการสอบภาคความรู้ความสามารถทั่วไป อีกทั้งยังกำหนดให้ ก.ถ. ซึ่งเป็นองค์กรกำหนดมาตรฐานกลางมีอำนาจทำความตกลงกับหน่วยงานที่ประสงค์จะจัดสอบแข่งขันภาค ก ได้ การกำหนดไว้เช่นนี้มีลักษณะเป็นการออกกฎให้ปฏิบัติ มิใช่เป็นเกณฑ์สำหรับเปรียบเทียบ จึงไม่เป็นการกำหนดมาตรฐานกลางตามมาตรา 33 (1) และเป็นการใช้อำนาจเกินที่กฎหมายกำหนด ไม่อาจใช้บังคับได้ และเมื่อเกณฑ์ดังกล่าวใช้บังคับมิได้การกำหนดมาตรฐานทั่วไปของ ก.จ. ก.ท. และ ก.อบต. ในเรื่องดังกล่าว จึงยังต้องสอดคล้องและอยู่ภายใต้มาตรฐานกลางตามประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น ลงวันที่ 25 มิถุนายน พ.ศ. 2544

ดังนั้น เพื่อความรอบคอบเห็นว่าควรส่งเรื่องให้ ก.ถ. เพื่อขอความร่วมมือพิจารณาแก้ไขและปรับปรุงประกาศคณะกรรมการมาตรฐานการบริหารงานบุคคลส่วนท้องถิ่น เรื่อง มาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 ในส่วนที่เป็นรายละเอียดเกี่ยวกับการเทียบระดับตำแหน่งและการกำหนดคะแนนในการรับโอนหรือคะแนนในการประเมินความรู้ความสามารถที่เป็นรายละเอียด โดย ก.ถ. อาจจะเสนอเป็นข้อสังเกตหรือข้อแนะนำให้ ก.จ. ก.ท. และ ก.อบต. ใช้ประกอบการพิจารณากำหนดประกาศมาตรฐานทั่วไปต่อไปได้ โดยนำความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดสอบแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงาน ส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 มาประกอบการพิจารณา

-2-

2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 3 ราย ดังนี้

1. จ่าสิบเอก ธนศักดิ์ อร่ามศรี

2. จ่าสิบเอก ณัฏพงศ์ แปลงใจดี

3. นายกิตติ พลแหลม

3. หารือการแต่งตั้งคณะกรรมการสอบสวนวินัย (ก.ท.จ.จันทบุรี)

- เมื่อคำสั่งแต่งตั้งคณะกรรมการสอบสวนวินัยอย่างร้ายแรงนางสาว พ. มิได้ระบุว่าบุคคลใดเป็นประธานกรรมการสอบสวน และแม้ในระหว่างกระบวนการสอบสวนนาย ส. ซึ่งได้รับแต่งตั้งเป็นกรรมการสอบสวน จะทำหน้าที่ในฐานะประธานกรรมการสอบสวน ก็มิได้มีผลทำให้นาย ส. มีฐานะเป็นประธานกรรมการสอบสวน อีกทั้ง ไม่ปรากฏข้อเท็จจริงว่านายกเทศมนตรีเมือง จ. ได้มีการแก้ไขคำสั่งเพื่อให้นาย ส. เป็นประธานกรรมการสอบสวน ฉะนั้น การแต่งตั้งคณะกรรมการสอบสวนดังกล่าวจึงไม่ครบองค์ประกอบซึ่งถือได้ว่าเป็นสาระสำคัญตามที่กำหนดไว้ในข้อ ๔๙ ของประกาศ ก.ท. เรื่อง มาตรฐานทั่วไปเกี่ยวกับวินัยและ การรักษาวินัย และการดำเนินการทางวินัย พ.ศ. 2558 และย่อมมีผลทำให้การสอบสวนทั้งหมดเสียไป ตามนัยข้อ ๗๙ ของมาตรฐานทั่วไปฉบับเดียวกัน การแต่งตั้งคณะกรรมการสอบสวนวินัยดังกล่าวจึงไม่ชอบด้วยรูปแบบอันเป็นสาระสำคัญตามนัยมาตรา ๙ (๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 ดังนั้น นายกเทศมนตรีเมือง จ. จึงต้องมีคำสั่งแต่งตั้งคณะกรรมการขึ้นทำการสอบสวนนางสาว พ. ใหม่ให้ถูกต้องต่อไป

ทั้งนี้ ให้ ก.ท.จ. กำชับการปฏิบัติหน้าที่ของผู้ที่เกี่ยวข้อง ให้ศึกษาระเบียบกฎหมายและระมัดระวังมิให้เกิดกรณีเช่นนี้อีก และให้เลขานุการ ก.ท. ซักซ้อมแนวทางปฏิบัติเกี่ยวกับการแต่งตั้งคณะกรรมการสอบสวนให้ ก.ท.จ. ทุกจังหวัด ทราบเพื่อแจ้งให้เทศบาลทุกแห่งถือปฏิบัติโดยเคร่งครัดต่อไป

4. การโอนพนักงานเทศบาลกรณีมีเหตุผลความจำเป็น

- เห็นชอบให้โอนจำนวน 1 ราย และยุติเรื่องจำนวน 2 ราย

...............................................**..........................**

**สรุปผลการประชุม ก.อบต.**

**ครั้งที่ 2/๒๕65**

**เมื่อวันที่ 24 กุมภาพันธ์ 2565 เวลา 10.30 น.**

………………………..

1. ประกาศคณะกรรมการกลางพนักงานส่วนตำบล เรื่องมาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือน (ฉบับที่ ..) พ.ศ. ....

- การจัดทำร่างประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ และการเลื่อนขั้นเงินเดือนสำหรับพนักงานส่วนตำบล (ฉบับที่ ..) พ.ศ. .... ให้มีความสอดคล้องกับประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 เรียบร้อยแล้ว

แต่เห็นว่ากรณีนี้ควรพิจารณาด้วยความรอบคอบว่า ก.ถ. กำหนดประกาศมาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 อาจมีลักษณะไม่เป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 หรือไม่ อย่างกรณีความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 สรุปได้ว่า มาตรฐานกลางที่ ก.ถ. มีหน้าที่และอำนาจกำหนดจะต้องเป็นไปตามมาตรา 33 (1) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 คือ จะต้องไม่มีลักษณะเป็นการกำหนดหลักเกณฑ์การบริหารงานบุคคลเป็นการเฉพาะเจาะจงที่ทำให้องค์กรปกครองส่วนท้องถิ่นไม่สามารถบริหารงานบุคคลตามความต้องการและความเหมาะสมของแต่ละองค์กรปกครองส่วนท้องถิ่นได้ ดังนั้น มาตรฐานกลางดังกล่าวจึงต้องไม่มีลักษณะเป็นคำสั่งหรือเป็นการกำหนดหลักเกณฑ์ที่เป็นการเฉพาะเจาะจง แต่การที่ข้อ 3 แห่งประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 14) ลงวันที่ 26 สิงหาคม พ.ศ. 2563 กำหนดเป็นการเฉพาะเจาะจงให้ใช้หนังสือรับรองผลการสอบภาค ก ของสำนักงาน ก.พ. ในการสอบภาคความรู้ความสามารถทั่วไป อีกทั้งยังกำหนดให้ ก.ถ. ซึ่งเป็นองค์กรกำหนดมาตรฐานกลางมีอำนาจทำความตกลงกับหน่วยงานที่ประสงค์จะจัดสอบแข่งขันภาค ก ได้ การกำหนดไว้เช่นนี้มีลักษณะเป็นการออกกฎให้ปฏิบัติ มิใช่เป็นเกณฑ์สำหรับเปรียบเทียบ จึงไม่เป็นการกำหนดมาตรฐานกลางตามมาตรา 33 (1) และเป็นการใช้อำนาจเกินที่กฎหมายกำหนด ไม่อาจใช้บังคับได้ และเมื่อเกณฑ์ดังกล่าวใช้บังคับมิได้ การกำหนดมาตรฐานทั่วไปของ ก.จ. ก.ท. และ ก.อบต. ในเรื่องดังกล่าว จึงยังต้องสอดคล้องและอยู่ภายใต้มาตรฐานกลางตามประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคล ส่วนท้องถิ่น ลงวันที่ 25 มิถุนายน พ.ศ. 2544

ดังนั้น เพื่อความรอบคอบเห็นว่าควรส่งเรื่องให้ ก.ถ. เพื่อขอความร่วมมือพิจารณาแก้ไขและปรับปรุงประกาศคณะกรรมการมาตรฐานการบริหารงานบุคคลส่วนท้องถิ่น เรื่อง มาตรฐานกลางเกี่ยวกับการรับโอนข้าราชการตามกฎหมายอื่นมาบรรจุเป็นพนักงานส่วนท้องถิ่น ลงวันที่ 12 มิถุนายน 2562 ในส่วนที่เป็นรายละเอียดเกี่ยวกับการเทียบระดับตำแหน่งและการกำหนดคะแนนในการรับโอนหรือคะแนนในการประเมินความรู้ความสามารถที่เป็นรายละเอียด โดย ก.ถ. อาจจะเสนอเป็นข้อสังเกตหรือข้อแนะนำให้ ก.จ. ก.ท. และ ก.อบต. ใช้ประกอบการพิจารณากำหนดประกาศมาตรฐานทั่วไปต่อไปได้ โดยนำความเห็นคณะกรรมการกฤษฎีกา เรื่องเสร็จที่ 1344/2564 เรื่อง การจัดสอบแข่งขันเพื่อบรรจุบุคคลเป็นข้าราชการหรือพนักงานส่วนท้องถิ่น ตามคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงาน ส่วนบุคคลท้องถิ่น ลงวันที่ 21 กุมภาพันธ์ พุทธศักราช 2560 มาประกอบการพิจารณา

-2-

2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 3 ราย ดังนี้

1. จ่าสิบเอก เอกธนัช ดัดถุยาวัตร

2. นางสาวอรอนงค์ อรัญญิก

3. นางทักษญา บุญกนิษฐ

3. หารือการพิจารณาโทษวินัยฐานทุจริตต่อหน้าที่ราชการ

- กรณีคณะกรรมการ ป.ป.ช. มีมติชี้มูลว่านางสาว ส. กระทำความผิดวินัยอย่างร้ายแรงฐานทุจริตต่อหน้าที่ราชการ และฐานปฏิบัติหน้าที่ราชการโดยจงใจไม่ปฏิบัติตามกฎหมายฯ เป็นกรณีที่คณะกรรมการ ป.ป.ช. ชี้มูลความผิดวินัยฐานทุจริตต่อหน้าที่ราชการและฐานอื่นร่วมด้วย ซึ่งอยู่ในขอบอำนาจหน้าที่ของคณะกรรมการ ป.ป.ช. และผูกพันผู้บังคับบัญชาที่จะต้องพิจารณาโทษทางวินัยตามฐานความผิดที่คณะกรรมการ ป.ป.ช. มีมติได้ทุกฐานความผิดโดยไม่ต้องแต่งตั้งคณะกรรมการสอบสวนวินัยอีก โดยในการพิจารณาโทษทางวินัยให้ถือว่าสํานวนการไต่สวนของคณะกรรมการ ป.ป.ช.เป็นสํานวนการสอบสวนทางวินัยของคณะกรรมการสอบสวนวินัยตามมาตรา ๙๘ ประกอบมาตรา ๙๑ (๒) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ ทั้งนี้ ตามความเห็นคณะกรรมการกฤษฎีกา เรื่องเสร็จที่ ๑๓๒๐/๒๕๖๓

สำหรับการพิจารณากำหนดโทษทางวินัยในความผิดฐานทุจริตต่อหน้าที่ราชการ นั้น ก.อบต. ในการประชุมครั้งที่ ๗/๒๕๔๕ ได้เคยมีมติกำหนดให้นำมติคณะรัฐมนตรีที่เกี่ยวกับการดำเนินการทางวินัยของข้าราชการพลเรือนมาใช้กับข้าราชการหรือพนักงานส่วนท้องถิ่น แจ้งตามหนังสือสำนักงาน ก.จ., ก.ท., ก.อบต. ที่ มท ๐๓๑๓.๓/ว ๘๘๙ ลงวันที่ ๓๐ สิงหาคม ๒๕๔๕ ซึ่งมติคณะรัฐมนตรีได้กำหนดเกี่ยวกับการลงโทษข้าราชการผู้กระทำผิดวินัยฐานทุจริตต่อหน้าที่ราชการว่า ควรลงโทษเป็นไล่ออกจากราชการ การนำเงินที่ทุจริตไปแล้วมาคืน หรือมีเหตุอันควรปราณีอื่นใดไม่เป็นเหตุลดหย่อนโทษลงเป็นปลดออกจากราชการ ทั้งนี้ ตามนัยหนังสือสำนักเลขาธิการคณะรัฐมนตรี ที่ นร ๐๒๐๕/ว ๒๓๔ลงวันที่ ๒๔ ธันวาคม ๒๕๓๖ ดังนั้น ในชั้นการพิจารณาการดำเนินการทางวินัยของ ก.อบต.จังหวัด กรณีคณะกรรมการ ป.ป.ช.มีมติชี้มูลความผิดวินัยอย่างร้ายแรงดังกล่าวจึงไม่อาจลงโทษเป็นปลดออกจากราชการได้ ทั้งนี้ ให้แจ้งเวียนแนวทางการพิจารณาโทษวินัยฐานทุจริตต่อหน้าที่ราชการให้ ก.อบต.จังหวัด ทุกจังหวัด ทราบด้วย

...............................................**..........................**